《西园十咏·竹洞》
宋代·吴中复

阴森过百步，屈曲锁莓苔。
翠色寒无改，清风时自来。
叶笼苍玉干，路入碧云堆。
吏散无公事，支筇到几回。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。